om mobilisering af Den Europæiske Fond for Tilpasning til Globaliseringen for Afskedigede Arbejdstagere på baggrund af en ansøgning fra Frankrig - EGF/2021/005 FR/Airbus

4.De franske myndigheder indgav ansøgning EGF/2021/005 FR/Airbus den 26. juli 2021, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen og anmodede de franske myndigheder om yderligere oplysninger den 9. august 2021. Der blev indsendt yderligere oplysninger inden for 25 arbejdsdage efter anmodningen, efter en forlængelse af fristen med 10 arbejdsdage som følge af en behørigt begrundet anmodning fra de franske myndigheder. Fristen på 50 arbejdsdage efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 24. november 2021.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for tildeling af økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen for Afskedigede Arbejdstagere (EGF), er fastsat i Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EU) nr. 1309/2013 ("EGF-forordningen").

9.Det samlede antal støtteberettigede modtagere er derfor på 508.

Beskrivelse af de begivenheder, der førte til afskedigelser og aktivitetsophør

10.Airbus-afdelingen Commercial Aircraft Division er en førende producent af fly til kommerciel luftfart. På grund af det generelle sammenbrud i den kommercielle luftfart, navnlig for passagerflyvninger, som følge af covid-19-pandemien, står Airbus-afdelingen Commercial Aircraft Division overfor alvorlige vanskeligheder.

11.Generelle rejserestriktioner medførte, at de fleste fly blev på jorden under pandemien. Desuden har den økonomiske krise efter pandemien reduceret købekraften for mange luftfartskunder, der også genovervejer deres beslutning om at benytte lufttransport

12.De fleste kommercielle luftfartsselskaber har allerede meddelt eller gennemført omfattende omstruktureringsplaner for at redde selskaberne, indtil sektoren er fuldt genoprettet. Ifølge Airbus forventes dette ikke at ske før 2025.

13.Som led i luftfartsselskabernes omstruktureringsplaner blev mange fly taget ud af brug før tid, og planer om erhvervelse af nye fly blev sat i bero eller aflyst. Det store antal ledige fly medførte desuden en nedadgående spiral i salgspriserne på fly.

14.Airbus' produktion af fly til kommerciel luftfart udgjorde 67 % af Airbus' samlede omsætning. Fra april 2020 måtte produktionsplanerne tilpasses til krisesituationen, hvilket førte til en nedsættelse af produktionsniveauerne med en tredjedel.

15.Med henblik på at tilpasse sin arbejdsstyrke til de pludseligt ændrede produktionsplaner måtte Airbus gennemføre en omstruktureringsplan. Ifølge en kollektiv overenskomst for hele virksomheden blev der alene i Frankrig nedlagt 4 248 stillinger.

16.I første omgang gjorde Airbus brug af bestemmelserne i den nye nødlovgivning, der blev vedtaget i Frankrig som reaktion på pandemien. Disse bestemmelser giver virksomhederne mulighed for midlertidigt at udleje personale til andre virksomheder. I Airbus' tilfælde blev der fundet løsninger med andre underafdelinger af Airbus, men også med eksterne virksomheder. Dermed skulle de berørte medarbejdere ikke afskediges.

17.Den franske regering iværksatte et program til støtte for sektoren. Denne støtte fra den franske regering gjorde det muligt for Airbus at bevare yderligere 500 arbejdspladser til højt kvalificerede ingeniører.

18.Forhandlingsparterne blev også enige om at udarbejde et program, der tilbyder vejledning til arbejdstagere, der er interesserede i frivilligt at afslutte deres arbejdsforhold med Airbus.

19.Som reaktion på covid-19-krisen iværksatte den franske regering desuden et midlertidigt program for langsigtet deltidsarbejde, der gjorde det muligt for virksomheder i vanskeligheder at nedsætte arbejdstiden for deres medarbejdere. Takket være dette program kunne der reddes yderligere 1 502 arbejdspladser.

20.Selv om antallet af afskedigelser kunne reduceres betydeligt, blev 2 246 arbejdspladser nedlagt.

Afskedigelsernes forventede virkning på økonomien på lokalt, regionalt og nationalt plan og på beskæftigelsen

21.De franske myndigheder forklarer, at de berørte regioner er særligt påvirket af krisen efter covid-19-pandemien. Begge regioner stod over for stigende arbejdsløshed allerede før krisen. I Pays de la Loire steg arbejdsløsheden fra 6,8 % i 2008 til 8,5 % i 2018, og i Occitanien (den berørte region i Midi-Pyrénées) fra 8,8 % til 10,7 % i samme periode. Fra 2018 begyndte arbejdsløsheden at falde en smule, da krisen ramte i 2021. I det første kvartal af 2021 lå arbejdsløsheden på 6,9 % i Pays de la Loire og 9,4 % i Occitanien.

22.Navnlig i Occitanien forventes afskedigelserne at have en betydelig indvirkning på arbejdsmarkedet og økonomien. Den franske by Toulouse og den omkringliggende region er den største luftfartsklynge i Europa. 110 000 personer er beskæftiget i sektoren. Regionen er stærkt afhængig af flyindustrien som den vigtigste sektor i regionen. Airbus er den største private arbejdsgiver i regionen. Nedsættelsen af produktionsplanerne med 35 % hos Airbus forventes at få meget alvorlige konsekvenser for beskæftigelsen i hele sektoren og påvirker et stort antal leverandører m.fl.

23.Hvad angår Occitanien er en stor del af de afskedigede arbejdstagere højtuddannede, men 31 % af de afskedigede arbejdstagere er over 50, hvilket gør genbeskæftigelse vanskeligere. Regionen har imidlertid etableret sig selv som et vigtigt økosystem for nystartede virksomheder med potentielle muligheder for støttemodtagere, der ønsker at starte egen virksomhed.

24.I Pays de la Loire forventes luftfartskrisens indvirkning på den lokale økonomi og arbejdsmarkedet at blive mindre skadelig på grund af den store diversificering i den regionale økonomi. Der er imidlertid ikke mange beskæftigelsesmuligheder for luftfartsingeniører og -teknikere. Der forventes at opstå muligheder i den maritime sektor eller inden for vedvarende energi, hvilket kræver omskoling af de afskedigede arbejdstagere. Som i Occitanien kan arbejdstagernes alder sandsynligvis hæmme genbeskæftigelsen. 11 % af det berørte personale er over 55.

Anvendelse af EU's kvalitetsramme for foregribelse af forandringer og omstruktureringer (QFR)

25.De franske myndigheder har beskrevet, hvordan der er taget hensyn til henstillingerne i EU's kvalitetsramme for foregribelse af forandringer og omstruktureringer: I henhold til den franske arbejdsmarkedslov er en virksomhed, der ikke er under afvikling, og som beskæftiger 1 000 medarbejdere eller derover, ansvarlig for at betale de fulde omkostninger til ledsagende foranstaltninger til personale, der afskediges som følge af organisatorisk omstrukturering. Indgriben fra de offentlige myndigheders side sker først efter udløbet af de foranstaltninger, der er truffet af den afskedigende virksomhed.